Середновік

**Середновѣк**&nbsp;— период европской истории од V. стороча (упадок Римской империи и Велике вандрованя народох) до епохы Ренесанции и Реформации (конець XV. стороча&nbsp;— зачаток XVI. стороча). 

## Середновѣк в регионах свѣта
Подля устояной периодизации *ранный середновѣк* скорше настав в Западной Европѣ, як во Выходной (около IX.-XI. ст.).

Середновѣк як общесвѣтовый период в историчном розвою крайох Азии, Африкы, Америкы — вопрос дискутабилный. В сучасности пануе думка, же середновѣк яко зъяв е чисто регионалным, але тот термин часто ся хоснуе про опис подѣй, што ся стали перед 500-1500 роками, независимо од региону и шпецификы.

## Середновѣк в Европѣ
По упадку Римской империи зачала ся доба ''вандрованя народох'', котру справедливо мож назвати «темнов добов», понеже многы вылѣпшѣня, принесены в часѣ Римской империи, як дость ефективне земледѣлство, широкы сѣти дорог, системы водоживѣня значно прийшли в упадок, як и умѣлство и научны усилованя.

Далшов добов было ширѣня христианства, запутане и противорѣчиве. До VI. стороча оно загорнуло Западну Европу, де ключову роль играла Римокатолицка Церковь, а до XII. стороча — цѣлу Европу. В XII. сторочу настала културна и економична оброда; многы историци видять там выток Ренесанции. Центер економичных сил зачав помалы ся пересувати из Выходного Середоморя до Западной Европы. В умѣлствѣ и архитектурѣ вывинув ся готичный штил. Городы зачали процвѣтати, путованя и комуникация зробили ся скоршыма, безпечныма и простыма, зачала ся розвивати торговля и класы торговцьох. Еднов з важных причин процвѣтаня было поднятя земледѣлства; В XII. сторочу пестованя бобовых первый раз в истории учинило збалансовану выживу доступнов про вшиткы социалны верстѣ. Вершинов середновѣкой цивилизации было XIII. стороча. Роспад феодалных штруктур, змоцнѣня городох-держав в Италии, вывой националных монархий в Испании, Франции и Англии, а тыж розвой културы, рост мирянского образованя, привели ку роджѣню новой епохы з новым духом, котру познаеме як Ренесанцию.

## Интересны факты
* Термин «середновѣк» быв заведеный италианскыма гуманистами з намѣром уразливой характеристикы «тысячолѣтной добы темноты и неукости», котра оддѣляла их Ренесанцию од Старовѣкых Греции и Рима.

## Жерела
* 
* Егоров Д. Н. «Культурная история Средних веков», М, 1918
* «История европейского искусствознания. От античности ло 18 века», М, 1963
* «Культура Византии, вторая половина 7-12 вв.», М, «Наука», 1989
* Гуревич А. Я., Харитонович Д.&nbsp;Э.&nbsp;История Средних веков.&nbsp;— 2-е изд..&nbsp;— М.: МБА, 2008.&nbsp;— 320 с.&nbsp;— (Humanitas).&nbsp;— 
* Егер О. Всемирная история. Средние века. / 3-е изд. испр. и доп.&nbsp;— М.: АСТ, 2006.&nbsp;— 607 с.&nbsp;— 
* Гене Б. История и историческая культура средневекового Запада. М., 2002.
* Даркевич В. П. «Произведения западного художественного ремесла в Восточной европе (10-14 века)», М, 1966
* «Труды отдела Востока Ермитажа», т 3, Л, 1940
* «Книга Марко Поло», М, 1955
* * История средних веков. М., 2003

## Вонкашны одказы

* Internet Medieval Sourcebook Project
* The Online Reference Book of Medieval Studies
* NetSERF The Internet Connection for Medieval Resources.
* Medieval Times Complete overview of Middle Ages history.
* The Middle Ages—an informational site for teachers and students
* Information from the Medieval Period.
* De Re Militari: The Society for Medieval Military History
* Medievalists.net
* Відтворення звичаїв і побуту Середньовіччя на фестивалі "Битва Націй"

## Референции

Катеґорія:Историчны добы
Катеґорія:Середновік